คือผมมีอาการเศร้ามากๆเเทบจะตลอดเวลาหดหู่คิดเรื่องตายเเทบจะตลอดเวลารู้สึกว่าโลกนี้มันไม่ใช่ที่สำหรับเราคิดในเเง่ลบกับตัวเองอาทิตที่เเล้วอาการมันหนักขึ้นจนถึงขั้นกรีดเเขนตัวเองกับกินยาเพื่อฆ่าตัวตายเเต่ไม่ตายครับอยากอยู่คนเดียวคิดเสมอว่าไม่มีใครเข้าใจข้าวก็ไม่อยากกินนอนไม่หลับไม่มีเเรงเป็นมาเกือบเดือนเเล้วครับผมเป็นอะไรครับ
สวัสดีค่ะ จากอาการดังกล่าวมานั้น อาจจะมีสัญญาณอันตรายว่าอาจจะมีภาวะซึมเศร้า โรคซึมเศร้า หรือการเปลี่ยนแปลงทางอารมณ์ที่ค่อนข้างรุนแรงขอแนะนำให้ขอความช่วยเหลือจากผู้ปกครอง หรือครู หรือบุคลากรทางสาธารณสุขเช่นนักจิตวิทยาหรือจิตแพทย์โดยเร็วโรคซึมเศร้านั้นคือการที่มีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะไม่ต้องกลัวที่จะต้องขอความช่วยเหลือนะคะโรคซึมเศร้าเป็นโรคชนิดหนึ่งที่ควรได้รับการรักษาและแก้ไขได้การดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องหดหู่ พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป